
การพัฒนาเจลฟิล์มผสมสารสกัดน้ำนมราชสีห์ และขมิ้นชันเพื่อยับยังเชื้อแบคทีเรีย
Staphylococcus aureus สำหรับประยุกต์ใช้ในการลดการอักเสบของสิว

บทคัดย่อ

สิวอักเสบเป็นโรคผิวหนังที่พบได้บ่อยในทุกเพศทุกวัย โดยมีสาเหตุสำคัญจากการอุดตันของรูขุมขนด้วยไขมันและสิ่งกระตุ้นที่ทำให้เชื้อแบคทีเรียก่อโรคเพิ่มขึ้นผิดปกติ โดยเฉพาะเชื้อ Staphylococcus aureus ซึ่งปัจจุบันพบแนวโน้มการดื้อยาปฏิชีวนะของเชื้อดังกล่าวเพิ่มขึ้นอย่างต่อเนื่อง งานวิจัยนี้จึง            มีวัตถุประสงค์เพื่อพัฒนาเจลฟิล์มแต้มสิวผสมสารสกัดจากน้ำนมราชสีห์และขมิ้นชัน ซึ่งเป็นสมุนไพรท้องถิ่น     ที่มีฤทธิ์ลดการอักเสบและต้านเชื้อแบคทีเรียเพื่อใช้เป็นแนวทางทดแทน จากการทดสอบประสิทธิภาพการต้านเชื้อ S. aureus ด้วยวิธี Disc diffusion พบว่า สารสกัดน้ำนมราชสีห์และขมิ้นชันสามารถยับยั้ง                  การเจริญเติบโตของเชื้อได้ โดยเกิดโซนใส (Inhibition zone) ขนาด 16.54 ± 1.82mm และ 18.40 ± 3.11 mm ตามลำดับ โดยมีค่าความเข้มข้นต่ำสุดที่สามารถยับยั้งการเจริญของเชื้อแบคทีเรีย (MIC) เท่ากับ          25 mg/ml และมีค่าความเข้มข้นต่ำสุดที่สามารถฆ่าเชื้อได้ (MBC) เท่ากับ 100 mg/ml จากนั้นเมื่อนำ       สารสกัดมาพัฒนาในรูปแบบผลิตภัณฑ์เจลฟิล์มพบว่าอัตราส่วนของ PVA : PVP : Chitosan : Glycerol              ที่เหมาะสมที่สุดในการขึ้นรูปคือ 2.4 g : 0.6 g : 0.2 g : 0.5 ml ซึ่งทำให้เจลสามารถเซ็ตตัวเป็นฟิล์มได้อย่างรวดเร็วมีคุณสมบัติในการยึดติดและเกาะบนผิวหนังได้ดี มีความคงตัวทางกายภาพ และมีค่าความเป็นกรด-ด่าง (pH) อยู่ในระดับที่สมดุลกับผิวหนังมนุษย์คือ 4.89 นอกจากนี้ ผลิตภัณฑ์เจลฟิล์มที่พัฒนายังมีประสิทธิภาพ  ในการยับยั้งเชื้อ S. aureus โดยมีค่าโซนใสการยับยั้งถึง 22.15 ± 0.64 mm ซึ่งมีประสิทธิภาพสูงกว่า         เจลแต้มสิวทั่วไปในท้องตลาด งานวิจัยนี้จึงสามารถนำไปต่อยอดเป็นผลิตภัณฑ์ทางเลือกใหม่ที่มีความปลอดภัยและมีประสิทธิภาพสูงในการลดการอักเสบของสิว
คำสำคัญ  สิว, Staphylococcus aureus, น้ำนมราชสีห์, ขมิ้นชัน, เจลฟิล์ม

